1792

1792 గ్రెగోరియన్‌ కాలెండరు యొక్క మామూలు సంవత్సరము.
 సంవత్సరాలు:1789 1790 1791 - 1792 - 1793 1794 1795  దశాబ్దాలు:  1770లు 1780లు - 1790లు - 1800లు 1810లు శతాబ్దాలు:  17 వ శతాబ్దం - 18 వ శతాబ్దం - 19 వ శతాబ్దం

 సంఘటనలు 
 జనవరి 9 – జాస్సీ ఒప్పందంతో క్రిమియా గురించి ఒట్టోమన్ సామ్రాజ్యం, రష్యన్ సామ్రాజ్యాలు చేస్తున్న యుద్ధం ముగిసింది. 
 ఫిబ్రవరి 20 – యునైటెడ్ స్టేట్స్ పోస్ట్ ఆఫీస్ విభాగాన్ని స్థాపించే పోస్టల్ సర్వీస్ చట్టంపై అధ్యక్షుడు జార్జ్ వాషింగ్టన్ సంతకం చేశాడు. Harper's Encyclopaedia of United States History from 458 A. D. to 1909, ed. by Benson John Lossing and, Woodrow Wilson (Harper & Brothers, 1910) p169
 ఫిబ్రవరి 20 – డబ్లిన్‌లోని పార్లమెంటు సమావేశాల్లో ఉండగా మంటలు చెలరేగాయి. తదనంతరం చేసిన ప్రకటనలో, "పైకప్పు కూలిపోవటం ఖాయంగా కనిపించినప్పటికీ, సభ వాయిదా వెయ్యాలని తీర్మానం ప్రవేశపెట్టి దాన్ని ఆమోదించేవరకూ సభను వాయిదా వెయ్యలేదు" అని చెప్పారు. "Fires, Great", in The Insurance Cyclopeadia: Being an Historical Treasury of Events and Circumstances Connected with the Origin and Progress of Insurance, Cornelius Walford, ed. (C. and E. Layton, 1876) pp62
 మార్చి 1 – చివరి పవిత్ర రోమన్ చక్రవర్తి, ఫ్రాన్సిస్ II పదవీ బాధ్యతలు స్వీకరించాడు.
 మార్చి 16 – స్టాక్‌హోమ్‌లోని రాయల్ ఒపెరాలో అర్ధరాత్రి స్వీడన్ రాజు గుస్తావ్ III ను జాకబ్ జోహన్ అంకర్‌స్ట్రోమ్ కాల్చడంతో, అతను మార్చి 29 న మరణించాడు. తరువాత అతని 14 సంవత్సరాల కుమారుడు గుస్తావ్ IV అడాల్ఫ్ రాజయ్యాడు. 

 మే 17: బటన్వుడ్ ఒప్పందం కుదురడంతో, న్యూయార్క్ స్టాక్ ఎక్స్ఛేంజ్ ప్రారంభమైంది.
 మే 21: జపాన్లోని మౌంట్ అన్జెన్ అగ్నిపర్వతం కార్యకలాపాల కారణంగా హిమపాతం, సునామీ చెలరేగి 14,300 మంది మరణించారు.

 సెప్టెంబర్ 2 – 7: ఫ్రెంచ్ విప్లవంలో సెప్టెంబరు ఊచకోత: దుండగుల గుంపులు ముగ్గురు రోమన్ కాథలిక్ బిషప్‌లను, 200 మందికి పైగా పూజారులను, కనీసం 1,000 మంది నేరస్థులనూ చంపేసాయి.
 సెప్టెంబర్ 14 – దేశద్రోహానికి పాల్పడినట్లు తేలడంతో థామస్ పైన్ ఇంగ్లాండ్ నుండి ఫ్రాన్స్‌కు పారిపోయాడు. అతన్ని గైర్హాజరులో విచారించి డిసెంబరులో నేరస్థుడిగా నిర్ధారించారు.
 అక్టోబర్ 13: వాషింగ్టన్, DC స్థాపన: అమెరికా కార్యనిర్వాహక భవనానికి (1818 తరువాత దాన్ని వైట్ హౌస్ అని పిలుస్తున్నారు) శంకుస్థాపన చేసారు.

 తేదీ తెలియదు: భారతదేశంలో పోలీసు వ్యవస్థను ఈస్ట్ ఇండియా కంపెనీ ప్రవేశపెట్టింది.
 తేదీ తెలియదు: టిప్పు సుల్తాన్ కేరళపై దాడి చేశాడు, కాని ఆ దాడిని కేరళీయులు తిప్పికొట్టారు.
 తేదీ తెలియదు: జార్జ్ అన్షుట్జ్ పెన్సిల్వేనియాలోని పిట్స్బర్గ్లో మొదటి బ్లాస్ట్ ఫర్నెస్‌ను నిర్మించాడు.
 తేదీ తెలియదు: ఐరోపాలో మొదటి రాత పరీక్షలు ఇంగ్లాండ్‌లోని కేంబ్రిడ్జ్ విశ్వవిద్యాలయంలో జరుగాయి.

 జననాలు 

 ఆగస్టు 4 – పెర్సీ బైషే షెల్లీ, ఆంగ్ల కవి (మ .1822)
 తేదీ తెలియదు: స్వామినేని ముద్దునరసింహంనాయుడు,  వ్యవహారిక భాషావాది, తొలి తెలుగు వ్యాసకర్త. (మ. 1856) Encyclopaedia of Indian Literature: devraj to jyoti, Volume 2 edited by Amaresh Datta
 తేదీ తెలియదు: గులాబ్ సింగ్, జమ్మూ-కాశ్మీరు రాజ్యానికి తొలి మహారాజు. (మ.1857)

 మరణాలు 

 మునావర్‌ఖాన్ 1, కర్నూలు నవాబులలో రెండవ వాడు.

 పురస్కారాలు 

 మూలాలు 

*